**TISZTELT ÜGYFELEINK!**

**Nyírbátor Város Önkormányzata elektronikus ügyintézés biztosítási kötelezettségének az önkormányzati ASP rendszeren keresztül tesz eleget.**

A **természetes** személy ügyfélnek a jogszabály **lehetőséget** biztosít **az elektronikus ügyintézésre**, addig **a gazdálkodó szervezetek** az E-ügyintézési tv. 2.§ (1) bekezdése szerinti ügyek tekintetében elektronikus ügyintézésre **kötelesek.**

Az ügyfelek az elektronikus ügyintézés helyszínét (továbbiakban: ELÜGY) a következőképpen érhetik el:

<https://ohp.asp.lgov.hu>

Ezt követően megjelenik az **ÖNKORMÁNYZATI HIVATALI PORTÁL** és az **ügyintézés megkezdéséhez ki kell választani azt az önkormányzatot, ahol ügyet kíván indítani.**

[**Űrlapok listája**](https://ohp-20.asp.lgov.hu/#accordion-doc-items-One)

1. **Bejelentés nem üzletköteles termék forgalmazásáról**
2. **Működési engedély kérelem üzletköteles termék forgalmazásához**
3. **Működési engedély visszavonási kérelem**



Illetékfizetési kötelezettségének a következő számlaszámon tehet eleget:

* Nyírbátori Polgármesteri Hivatal OTP-nél vezetett számlaszám: 11744058-15731869
* Megjegyzés rovatban fel kell tüntetni a kérelem benyújtójának nevét, címét és az ügy tárgyát
* **Bejelentés nem üzletköteles termék forgalmazásáról** szóló formanyomtatványon benyújtott kérelem **3.000 Ft illetékköteles**.
* Működési engedély kérelem üzletköteles termék forgalmazásához és a működési engedély visszavonási kérelem nem illetékköteles!
* **Kérelemmel együtt beküldendő csatolt mellékletek (PDF formátumban és egy csatolt fájlban):**
* nem a kérelmező tulajdonában lévő üzlet esetében az üzlet használatának jogcímére (bérlet, közterület használati engedély stb.) vonatkozó okirat a tulajdoni lap kivételével,
* haszonélvezet esetén – ha nem a tulajdonos vagy a haszonélvező a kérelmező- a haszonélvező hozzájárulását igazoló okirat
* közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okirat
* vállalkozói igazolvány vagy cégkivonat
* aláírási címpéldány (cég esetén)
* képviseleti eljárás esetén írásbeli meghatalmazás
* Működési engedély kérelem üzletköteles termék forgalmazásához előzetes szakhatósági hozzájárulás megkérése az illetékes szakhatóságoktól (pl. Katasztrófavédelmi Igazgatóság, Szabolcs-Szatmár-Bereg Megyei Kormányhivatal Népegészségügyi Szakigazgatási Szerve stb.)
* vásárlók könyve hitelesítésre (nem elektronikusan küldve, személyes behozva)

**A Nyírbátori Polgármesteri Hivatal hivatali kapus elérhetősége:**

**• KRID: 203172118 Rövid név: NYBATORPH**